«Հայռուսգազարդ» ՓԲԸ մասնաշենքի կառուցում, «Ընդունելությունների տուն» ՓԲԸ, բազմաֆունկցիոնալ համալիր Միկոյան 2/2 հասցեում, «Ֆլորենս» ռեստորանային համալիր, «Մարիոթ» հյուրանոցային համալիր Ծաղկաձորում…. Սա իհարկե ամբողջ ցանկը չէ «Սնարտ» ընկերության կառուցած շինությունների: Այսօր ընկերությունն իր ամբողջ մասնագիտական և նյութական ներուժով պատրաստ է կատարել ցանկացած բարդության և ծավալի աշխատանքներ, նույնիսկ ավելին, քան այսօր կարող են պահանջել Հայաստանում: Իսկ երբ դիտում ենք նրա 10 տարիների գործունեության դինամիկան, ապա հստակ տեսնում ենք միայն աճ՝ թե նյութատեխնիկական բազայի, թե շինարարական ծավալների, և թե ֆինանսական շարժի: Այն այսօր դասվում է մեր հանրապետության խոշոր հարկատուների թվում: Դրան հասնելու ճանապարհը եղել է քայլ առ քայլ՝ բիզնեսի գրագետ հաշվարկի, սեփական երկրի համար դրա նշանակության կարևորությունը գիտակցելու շնորհիվ: